b'\n_START_ARTICLE_\nOpatija, Primorsko-goranska \xc5\xbeupanija\n_START_SECTION_\nIzvor imena\n_START_PARAGRAPH_\nIme Opatija izvira od benediktinske opatije sv. Jakova, ki je prvi\xc4\x8d omenjena leta 1453. Ohranjena je samo \xc5\xa1e cerkev, obnovljena pred drugo svetovno vojno.\n_START_SECTION_\nGeografija\n_START_PARAGRAPH_\nKraj le\xc5\xbei pod U\xc4\x8dko ob glavni cesti Reka - Pulj, okoli 13 km zahodno od Reke. Posebnost Opatije je 11\xc2\xa0km dolgo obalno sprehajali\xc5\xa1\xc4\x8de pod cipresami, hrasti in palmami Voloskega skozi Opatijo do Lovrana, znano kot \xc2\xbb\xc5\xa0etali\xc5\xa1te Frana Josipa\xc2\xab.\n_START_SECTION_\nNaselja\n_START_PARAGRAPH_\nOb\xc4\x8dino Opatija sestavlja 10 naselij (stanje leta 2006), to so: Dobre\xc4\x87, Gornje Selo, I\xc4\x8di\xc4\x87i, Ika, Opatija, Opri\xc4\x87, Pobri, Poljane, Vela U\xc4\x8dka in Veprinac.\n_START_SECTION_\nGospodarstvo\n_START_PARAGRAPH_\nGlavna gospodarska dejavnost v Opatiji je turizem. V \xc4\x8dasu Jugoslavije je bil znan Opatijski festival zabavne glasbe.\n_START_SECTION_\nZgodovina\n_START_PARAGRAPH_\nNa obmo\xc4\x8dju dana\xc5\xa1nje Opatije je obstajalo naselje \xc5\xbee v \xc4\x8dasu antike. Sedanje naselje se je razvilo ob nekdanji opatiji, ki se prvi\xc4\x8d omenja leta 1453. Od kasneje poru\xc5\xa1enega samostana se je ohranila samo cerkev sv. Jakova postavljena leta 1506, pregrajena 1774 in 1939 raz\xc5\xa1irjena._NEWLINE_Razvoj moderne Opatije se pri\xc4\x8dne 1844, ko so speljali cesto do Reke in v parku zasejenim s tropskimi rastlinami zgradili vilo Angiolina. Razvoj pa sta  pospe\xc5\xa1ili \xc5\xa1e \xc5\xbeelezni\xc5\xa1ki povezavi Reke preko Ljubljane z Dunajem in Reke z Zagrebom.\n_START_SECTION_\nKonzulati\n_START_PARAGRAPH_\n\xc2\xa0Nizozemska'